Brigitte Nielsen
Brigitte Nielsen, berne as Gitte Nielsen, (Rødovre, 15 july 1963) is in Deensk model en aktrise.

Nielsen waard fral ferneamd fan har optredens yn films út de jierren 80, sa as Red Sonja, Rocky IV en Cobra. Letter, fan 2000 ôf, spile hja yn B-films en realitytelefyzjesearjes. Ut en troch song sy ek (fan 1987 ôf binne platen fan har útbrocht). Septimber 1985 wie hja te sjen yn it blêd Playboy.

Nielsen praat floeiend Deensk, Ingelsk, Dútsk en Italjaansk en kin har ek aardich rêde yn it Frânsk. Nei in koarte ferkearing mei de Deenske muzikant Kasper Winding troude se yn 1985 mei akteur Sylvester Stallone. It houlik duorre 18 moannen. Yn 2006 troude sy foar de fyfde kear.

Deensk model
Deensk filmakteur
Deensk telefyzje-akteur
Deensk sjonger
Dielnimmer oan in Amerikaansk realitytelefyzjeprogramma
Dielnimmer oan in Britsk realitytelefyzjeprogramma
Dielnimmer oan in Deensk realitytelefyzjeprogramma
Dielnimmer oan in Dútsk realitytelefyzjeprogramma
Dielnimmer oan in Frânsk realitytelefyzjeprogramma
Dielnimmer oan in Italjaansk realitytelefyzjeprogramma
Persoan berne yn 1963